CELEX: E2008C0299
Language: lv
Date: 2008-05-21 00:00:00
Title: EBTA Uzraudzības iestādes Lēmums Nr. 299/08/COL ( 2008. gada 21. maijs ), ar ko apstiprina bakteriālās nieru slimības kontroles un izskaušanas programmu, ko iesniegusi Norvēģija

25.9.2008   
            
            
               LV
            
            
               Eiropas Savienības Oficiālais Vēstnesis
            
            
               L 257/16
            
         EBTA UZRAUDZĪBAS IESTĀDES LĒMUMS
   
   Nr. 299/08/COL
   (2008. gada 21. maijs),
   ar ko apstiprina bakteriālās nieru slimības kontroles un izskaušanas programmu, ko iesniegusi Norvēģija
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (turpmāk tekstā – “EEZ līgums”), jo īpaši tā 109. pantu un 1. protokolu,
   ŅEMOT VĒRĀ Līgumu starp EBTA valstīm par Uzraudzības iestādes un Tiesas izveidošanu, jo īpaši tā 5. panta 2. punkta d) apakšpunktu un 1. protokolu,
   ŅEMOT VĒRĀ EEZ līguma I pielikuma I nodaļas 4.1.5. punktā minēto tiesību aktu,
   
      Padomes Direktīva 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū,
   
   kas grozīts, un īpaši tā 12. pantu,
   ŅEMOT VĒRĀ EEZ līguma I pielikuma I nodaļas 4.2.79. punktā minēto tiesību aktu,
   
      Komisijas 2004. gada 29. aprīļa Lēmumu 2004/453/EK, ar ko īsteno Padomes Direktīvu 91/67/EEK attiecībā uz pasākumiem pret dažām akvakultūras dzīvnieku slimībām,
   
   ar grozījumiem,
   TĀ KĀ Norvēģija ir sagatavojusi kontroles programmu ar mērķi izskaust bakteriālo nieru slimību, kas ir viena no Padomes direktīvas 91/67/EEK A pielikuma 1. ailes III sarakstā minētajām slimībām,
   TĀ KĀ minimālie valsts kontroles un bakteriālās nieru slimības izskaušanas programmas kritēriji ir noteikti Komisijas Lēmuma 2004/453/EK II pielikuma I nodaļā,
   TĀ KĀ 2007. gada 4. janvārī Norvēģija iesniedza EBTA Uzraudzības iestādei (turpmāk tekstā “Iestāde”) bakteriālās nieru slimības kontroles un izskaušanas programmu,
   TĀ KĀ ar 2008. gada 10. janvāra vēstuli saskaņā ar Padomes direktīvas 91/67/EEK 12. pantu Norvēģija pieteica savu bakteriālās nieru slimības kontroles un izskaušanas programmu apstiprināšanai ar mērķi sasniegt slimības neskartas zonas statusu,
   TĀ KĀ Iestāde, cieši sadarbojoties ar Eiropas Kopienu Komisiju, ir pārbaudījusi Norvēģijas kontroles un izskaušanas programmu,
   TĀ KĀ pēc pārbaudes secināts, ka Norvēģijas iesniegtā kontroles un izskaušanas programma atbilst Komisijas Lēmuma 2004/453/EK II pielikuma I nodaļas minimālajām prasībām un tādēļ tā jāapstiprina,
   TĀ KĀ EBTA Uzraudzības iestāde ar savu Lēmumu 272/08/COL ir nodevusi šo jautājumu EBTA Veterinārijas komitejai, kas palīdz Iestādei,
   TĀ KĀ šajā lēmumā paredzētie pasākumi ir saskaņā atzinumu, kuru sniegusi EBTA Veterinārijas komiteja, kas palīdz Iestādei,
   IR PIEŅĒMUSI ŠO LĒMUMU.
   
               1.
            
            
               Bakteriālās nieru slimības kontroles un izskaušanas programma, ko iesniegusi Norvēģija ir apstiprināta.
            
         
               2.
            
            
               Šis lēmums stājas spēkā 2008. gada 21. maijā.
            
         
               3.
            
            
               Šis lēmums ir adresēts Norvēģijai.
            
         
               4.
            
            
               Šis lēmums ir autentisks angļu valodā.
            
         
      Briselē, 2008. gada 21. maijā
      
         
            EBTA Uzraudzības iestādes vārdā —
         
         
            priekšsēdētājs
         
         Per SANDERUD
         
         
            Kolēģijas loceklis
         
         Kristján Andri STEFÁNSSON